ග්රාම නිලධාරි සටන් ජනපතිවරණයට නෑ
ජනාධිපතිවරණයේ රාජකාරි පැහැර හරිමින් කිසිදු වෘත්තීය ක්රියාමාර්ගයක් ගැනීමට ග්රාම නිලධාරි වෘත්තීය සංගම් මේ වනතුරු කිසිදු තීන්දුවක් ගෙන නොමැති බව ශ්රී ලංකා රාජ්ය නිලධාරි වෘත්තීය සමිති සම්මේලනයේ සභාපති සුමිත් කොඩිකාර මහතා පවසයි ග්රාම නිලධාරීන් මැතිවරණ රාජකාරී කටයුතු කිසිසේත් වර්ජනය කරන්නේ නැති බව ද හෙතෙම කියයි විපක්ෂ නායක සජිත් ප්රේමදාස මහතා ග්රාම නිලධාරි වෘත්තීය සංගම් නියෝජිතයන් සමග පවත්වා ඇති සාකච්ඡාවක දී ප්රකාශ කර ඇත්තේ ග්රාම නිලධාරීන්ගේ වෘත්තීය ඉල්ලීම් ලබා නොදී ග්රාම නිලධාරීන් මැතිවරණ රාජකාරී වර්ජනයකට යවා වර්තමාන රජය ඉදිරියේදී පැවැත්වීමට නියමිත ජනාධිපතිවරණය නොපැවැත්වීමට එය හේතුවක් කරගත හැකි බවයි විපක්ෂ නායකවරයාගේ මෙම ප්රකාශය ශ්රී ලංකා රාජ්ය නිලධාරි වෘත්තීය සමිති සම්මේලනය දැඩි පිළිකුලෙන් යුතුව ප්රතික්ෂේප කරන බව ද සුමිත් කොඩිකාර මහතා පවසයි ලලිත් චාමින්ද